# Com parlen els ordinadors?

Els ordinadors són màquines molt complexes que ens permeten fer moltes coses. Però per comunicar-nos amb ells, necessitem parlar el seu idioma. Aquest idioma es coneix com a **llenguatge informàtic.**

La Wikipedia ens defineix el terme **llenguatge informàtic** de la següent forma:

*Un llenguatge informàtic és un llenguatge usat per ordinadors. Moltes vegades, aquest terme s’usa com a sinònim de llenguatge de programació, però un llenguatge informàtic no ha de ser necessàriament un llenguatge de programació.*

Hi ha diferents tipus de llenguatges informàtics, cadascun amb un propòsit específic. Entre aquests tipus destaquem:

* Els **llenguatges de programació**, com Python, Java o C++, utilitzats per escriure programes que executen tasques específiques en un ordinador, com les aplicacions o el propi sistema operatiu
* Els **llenguatges de consulta**, com SQL o XQuery, que permeten recuperar i manipular dades emmagatzemades en bases de dades,
* Els **llenguatges de marques**, com XML, HTML o Markdown, que s'utilitzen per definir l'estructura i el contingut dels documents. Dins d'aquests, també s'ubiquen llenguatges con CSS, que podriem definir com llenguatges de representació, i que defineixen la forma en què es mostra aquesta informació.
* Els **llenguatges de transformació**, com XSLT, que s'utiliten per convertir dades d'un format a altre,
* Els **protocols de comunicació**, com HTTP, que defineixen les regles per a l'intercanvi de dades entre es dispositius d'una xarxa.